c: text/html

text: 1Di Kaisarea ado surang laki-laki nan banamo Kornelius. Inyo adolah kumandan ”Pasukan Italia”. 2Inyo adolah urang nan takuik kabake Allah, baitu pulo kasadonyo kaluarganyo ba-ibadaik kabake Allah. Inyo banyak manolong urang-urang Yahudi nan bansaik, nan inyo tatauk badowa kabake Allah. 3Pado suatu ari kiro-kiro pukua tigo sanjo, inyo maliyek jo sacaro nan jaleh sangaik, dalam suatu pangliyatan, surang malekaik Allah datang, sarato ma-imbau inyo, ”Oih Kornelius!” 4Kornelius mati katakuik-an, sambia mancaliak ka malekaik tu inyo bakato, ”Baa kaba angku?” Malekaik tu manjawauk, ”Dowa angkau, sarato jo ati angkau nan suko mangasiahi, lah ditarimo dek Allah, nan Allah takana jo angkau. 5Nan kiniko, suruahlah urang payi ka Yope, untuak ma-imbau Simon, nan namo langkoknyo adolah Simon Petrus. 6Inyo kiniko sadang manumpang di rumah urang tukang panyamak kulik, nan banamo Simon, nan tingga di tapi lauik.” 7Sasudah malekaik nan mangecek jo Kornelius tu, payi, mako, Kornelius ma-imbau duwo urang pisuruah di rumahnyo, sarato jo surang saradadu pangawalnyo nan saliah. 8Kornelius mancuritokan apo nan tajadi kabake urang-urang tu, sudah tu, manyuruah inyo tu payi ka Yope. 9Bisuak arinyo, samantaro urang-urang tu sadang dipajalanan juwo lai, sarato lah ampia tibo di Yope, mako, Petrus nayiak ka ateh rumah untuak badowa, pado wakatu tangah ari. 10Dalam pado itu paruik inyo litak sangaik, sarato niyo nak makan. Samantaro makanan sadang disadiyokan, inyo mandapek suatu pangliyatan. 11Inyo manampak langik tabukak, sudah tu, ado sasuatu nan bakcando kain nan laweh bi diturunkan ka bumi, ka ampek suduiknyo, bakcando bagantuangkan nampaknyo. 12Di dalamnyo, ado sagalo rupo binatang nan bakaki ampek, sagalo binatang nan manjala, sarato jo buruang-buruang liya. 13Sudah tu, ado suwaro nan bakato kabake inyo, ”Oih Petrus, jagolah lai! Dabiahlah, sudah tu makanlah!” 14Petrus manjawauk, ”Indak doh Tuhan! Alun ado lai ambo mamakan sasuatu nan aram, atau nan najih.” 15Tapi, suwaro tu bakato pulo kabake inyo, ”Apo nan lah dinyatokan ala dek Allah, janlah angkau anggauk itu aram.” 16Pangliyatan tu batukeh-tukeh sampai tigo kali, kamudian, kain tu ta-angkek ka sarugo. 17Petrus tapana mamikiekan, apo arati dari pangliyatan tu. Samantaro Petrus bapikie-pikie, urang-urang nan disuruah dek Kornelius, lah tibo di rumah Simon, sarato lah tibo di adok-an pintu. 18Mako, urang-urang tu bi ba-imbau, sarato jo batanyo, ”Apokoh ado tamu nan bamalam di siko, nan banamo Simon Petrus?” 19Samantaro Petrus taruih juwo lai ba-usawo, untuak mangatawui apo arati dari pangliyatan tu, Roh Allah bakato kabake inyo, ”Oih Petrus, ado urang batigo nan sadang mancari angkau. 20Capeklah turun ka bawah, sarato jan ragu-ragu payi jo urang-urang tu, dek karano, Aden-lah nan manyuruah inyo tu.” 21Mako, Petrus turun ka bawah, sarato bakato kabake urang-urang tu, ”Ambo lah urangnyo nan angku-angku cari. Apo mukasuik angku-angku, mangko nak basuwo jo ambo?” 22Inyo tu bi manjawauk, ”Kumandan Kornelius manyuruah kami kamari. Inyo adolah urang elok, sarato nan takuik kabake Allah, sarato sangaik di aromaik-i dek kasadonyo urang Yahudi. Surang malekaik Allah manyuruah inyo, untuak mamintak angku datang ka rumahnyo, dek karano, sabagai jawaukban taradok dowanyo, inyo disuruah mampicayo-i, apo nan ka angku katokan kabake inyo.” 23Mako, urang-urang tu dibawok masuak dek Petrus, untuak bamalam di sinan tu. Bisuak arinyo Petrus jago, sarato payi samo-samo jo urang-urang tu. Babarapo urang ba-iman dari Yope, bi payi pulo. 24Sa-ari sasudah tu, mako sampailah urang-urang tu di Kaisarea. Di sinan tu, inyo tu lah dinanti-nanti dek Kornelius, sarato jo sanak sudaronyo, sarato jo konco-konco areknyo, nan lah inyo undang. 25Kutiko Petrus tibo, Kornelius datang manyambuik inyo, sarato sujuik di adok-an Petrus. 26Tapi, Petrus managakkan inyo, sudah tu bakato, ”Tagaklah! Ambo ko manusia biaso pulo nyo ko.” 27Samantaro mangecek jo Kornelius, Petrus masuak ka rumah. Tibo di dalam, inyo manampak urang banyak lah bi bakumpua. 28Sudah tu, inyo bakato kabake urang-urang tu, ”Sudaro-sudaro sandiri tawu, baraso urang Yahudi ditagah dek atuaran ugamonyo, untuak mangunjuangi, atau ba-ubuangan jo urang-urang dari banso lain. Tapi, Allah lah ma-agiah tawu kabake ambo, baraso ambo indak buliah doh ma-anggauk urang lain najih atau aram. 29Dek karano itulah mangko ambo indak manulak, di kutiko angku mamintak supayo ambo datang. Nan kiniko ambo nak niyo tawu, baa mangko angku mamintak ambo untuak datang.” 30Kornelius manjawauk, ”Tigo ari nan lapeh, kiro-kiro di pukua tigo sanjo, di wakatu nan bakcando iko pulo, ambo sadang badowa di rumah. Indak disangko-sangko, lah tagak sajo surang laki-laki di adok-an ambo. Pakaiannyo bakilek bakilauan. 31Inyo bakato, ’Oih Kornelius! Allah lah mampalakukan dowa angkau, sarato Baliau takana jo ati angkau nan suko mangasiahi tu. 32Dek karano itu, kiniko suruahlah urang payi ka Yope, untuak manjapuik urang nan banamo Simon Petrus. Inyo sadang manompang di rumah urang tukang panyamak kulik, Simon namonyo; rumahnyo tu di tapi lauik.’ 33Itulah sabauknyo, mangkonyo ambo bagageh manyuruah urang untuak payi manjapuik angku. Angku iyo urang nan elok ati sangaik, sainggo namuah datang kamari. Kiniko kasadonyo kami lah bi bakumpua di siko di adok-an Allah, untuak ka mandangakan kasadonyo dari angku, apo nan disuruah katokan dek Allah kabake kami.” 34Mako, Petrus bakato, ”Kiniko ambo lah sabana-bana manyadari, baraso Allah indak mampalain-lainkan urang. 35Urang nan takuik kabake Allah, sarato layi mampabuwek nan bana, urang tu ka ditarimo dek Allah, biyapun inyo dari banso mano pun juwo. 36Angku-angku lah tawu, isi barito nan disuruah sampaikan dek Allah kabake banso Israel barito tu adolah barito Injil tantang damai malalui Isa Almasih, nan Baliau tu adolah Tuhan kasadonyo umaik mukaluak. 37Angku-angku tawu apo nan lah tajadi di kaciyek-annyo daerah Yudea, iyolah kajadian nan muloi dari Galilea, sasudah urang-urang dipamandikan bakcando nan dibaritokan dek Yahya. 38Angku-angku tawu, baraso Allah lah mamiliah Isa Almasih urang Nazaret tu, sarato mambarikan kabake Baliau Roh Allah, sarato jo kuwaso. Angku-angku tawu pulo, baraso Isa Almasih tu payi kian kumari untuak babuwek baiak; Baliau mancegakkan kasadonyo urang nan dikuwasoi dek Ubilih, dek karano Allah manyaratoi Baliau. 39Kami ko lah urang-urang nan lah maliyek sandiri, sagalo sasuatu nan Baliau pabuwek di nagari urang Yahudi, sarato jo di Yerusalem. Nan urang-urang tu lah manyalibkan, sarato jo mambunuah Baliau. 40Tapi, di ari nan katigo, sasudah Baliau mati, Allah ma-iduikkan Baliau baliak, sarato mampaliyek-kan Baliau kabake manusia; 41indak doh kabake sadonyo urang, tapi, hanyo kabake kami nan sabalunnyo lah dipiliah dek Allah, nan ka untuak manjadi sasi-sasi-Nyo: Kami lah makan minun jo Baliau, sasudah Baliau iduik baliak dari kamatian. 42Nan Baliau lah manugehkan kami untuak mambaritokan Injil kabake umaik mukaluak, sarato mambari pangakuan, baraso Baliau-lah nan di-angkek dek Allah, untuak nan ka manjadi Hakim urang-urang nan iduik, sarato jo urang-urang nan lah mati. 43Kasadonyo nabi-nabi lah mancuritokan tantang Baliau. Nabi-nabi tu bi mangatokan, baraso kasadonyo urang nan ba-iman kabake Isa Almasih, ka di-ampuni dosonyo, dek karano kuwaso dari Isa Almasih.” 44Samantaro Petrus sadang mangecek juwo lai, mako turunlah Roh Allah, sarato manguwasoi kasadonyo urang nan sadang mandangakan barito tu. 45Urang-urang Yahudi nan lah ba-iman kabake Isa Almasih, sarato nan manuruikkan Petrus sajak dari Yope, kasadonyo bi tacangang maliyek, dek karano Allah mambarikan pulo Roh-Nyo, kabake urang-urang banso lain nan indak urang Yahudi. 46Dek karano urang Yahudi tu lah mandangakan, urang-urang tu mangecek jo babagai-bagai bahaso, sarato mamuji-muji kabasaran Allah. Mako, Petrus bakato, 47”Liyeklah ko, urang-urang ko lah mandapek Roh Allah samo jo bakcando kito. Jadi, apokoh ado juwo lai urang, nan ka ma-alang-alangi inyo tu, untuak dipamandikan jo ayie?” 48Mako, Petrus manyuruah urang-urang tu dipamandikan ateh namo Isa Almasih. Sasudah tu, urang-urang tu bi mamintak, supayo Petrus jo inyo tu dulu agak babarapo ari lamonyo. RIWAYAIK RASUL-RASUL

robotstxt: allowed

filter: keep


text:
Kategori:Pambagian administratif Indonesia
-
Artikel utamo untuak kategori ko adolah Pambagian administratif Indonesia.
Subkategori
Kategori ko punyo 19 subkategori, dari total 19.
1
- Provinsi di Indonesia (1 K, 33 L)
2
- Kabupaten di Indonesia (6 K, 28 L)
- Kota di Indonesia (4 K, 4 L)
3
- ► Kasado daerah tingkek III di Indonesia (1.842 L)
- ► Kasado kecamatan di Indonesia (1.842 L)
- Kecamatan di Indonesia (4 K)
4
- Desa di Indonesia (1 K)
- Jorong di Indonesia (2 K)
- ► Kasado daerah tingkek IV di Indonesia (1.080 L)
- ► Kasado kelurahan di Indonesia (506 L)
- Kelurahan di Indonesia (1 K)
- Nagari di Indonesia (2 K)
D
- Pambagian administratif di Sumatera Barat (3 K, 1 L)
Laman pado kategori "Pambagian administratif Indonesia"
Kategori ko punyo 1 laman, dari total 1.


text: 1Isa Almasih ma-aja pulo baliak di tapi danau Galilea. Sambuah urang nan mangarumuni Baliau. Dek karano itu, mako payilah Baliau du-duak ka dalam sabuwah parawu di dalam danau, nan urang banyak tu bi tagak di tapi danau. 2Sudah tu, Isa Almasih ma-ajakan banyak parkaro kabake urang-urang tu, jo mamakai parumpamoan. Bakcando ikolah Baliau ma-aja. 3”Dangakanlan! Adolah surang urang paparak payi manyerakkan bi-jo baniah. 4Kutiko inyo sadang ma-nyerakkan bijo baniah, ado bijo ba-niah tu nan jatuah di jalan. Sudah tu tibolah buruang, mako, bijo baniah tu abih dimakan buruang. 5Ado pu-lo nan jatuah di tanah nan babatu-ba-tu, nan tanahnyo tipih. Bijo-bijo ba-niah tu capek tumbuah, dek karano tanahnyo tipih, 6tapi, kutiko matoari muloi nayiak, nan tuneh-tuneh tu mu-loi pulo layua, sudah tu, kariang ma-ti kakeh, dek karano ureknyo indak ta-unjam masuak ka tanah. 7Ado pu-lo bijo baniah nan jatuah di tangah samak baduri. Samak baduri tu tum-buah, sarato manyapikkan tuneh-tu-neh tu, sainggo tuneh tu indak babu-wah. 8Tapi, ado pulo bijo baniah tu, nan jatuah di tanah nan labuak. Bijo baniah tu tumbuah manjadi gadang, sudah tu babuwah, ado nan tigo pu-luah, ado nan anam puluah, ado pulo nan saratuih kali lipek buwahnyo.” 9Sasudah mancuritokan parumpa-moan tu, Isa Almasih bakato, ”Kok ang-kau layi bi batalingo, inok manuang-kanlah apo nan Ambo katokan ko!” 10Kutiko Isa Almasih sadang duduak surang-Nyo, mako, urang-urang nan lah bi mandangakan pangajaran Baliau tu, bi tibo kabake Baliau, samo-samo jo kaduwo baleh pangikuik Baliau. Inyo tu bi mamintak, supayo Baliau mana-rangkan arati dari parumpamoan ca-ko. 11Mako, Isa Almasih bakato kaba-ke urang-urang tu, ”Angkau lah dibari kamampuan untuak mangatawui rasi-yo, tantang baa caro Allah mamaren-tah. Tapi, urang-urang nan di luwa, di-aja jo parumpamoan, 12supayo, ’Inyo tu layi bi taruih juwo mamparatikan, tapi, inyo tu indak tawu apo nan tajadi, inyo tu layi tatauk juwo bi mandanga, tapi, inyo tu indak bi mangarati, itu tajadi, supayo inyo tu jan bi maliyek, sarato jan bi mangarati, supayo, inyo tu jan bi babaliak kabake Allah, sarato Allah ma-ampuni inyo tu.’ ” 13Kamudian, Isa Almasih bakato ka-bake urang-urang tu, ”Jikok angkau indak bi mangarati jo parumpamo-an tu, dima pulo ka mungkin angkau dapek bi mangarati, jo parumpamo-an nan lain? 14Urang nan manyerak-kan bijo baniah, adolah urang nan ma-nyampaikan kato-kato Allah. 15Bijo baniah nan jatuah di jalan, ibaraik urang-urang nan layi bi mandanga kato-kato Allah. Baitu inyo manda-nga, Ubilih tibo ma-ambiak apo nan lah diserakkan di atinyo tu. 16Bijo ba-niah nan jatuah di tanah nan baba-tu-batu, ibaraiknyo, urang-urang nan baitu mandanga kato-kato Allah tu, inyo lansuang manarimonyo jo saca-ro sanang ati. 17Tapi, kato-kato Allah tu, indak tumbuah ba-urek dalam ati-nyo, sainggo indak tahan lamo. Baitu inyo manangguangkan kasusahan, atau aniayo, dek karano di kato-kato Allah tu, inyo tu lansuang bi maro-taik. 18Bijo baniah nan jatuah di ta-ngah samak baduri, ibaraiknyo, urang nan layi namuah manarimo kato-ka-to Allah tu, 19tapi, inyo cameh tan-tang iduiknyo, nan katuju dek inyo iduik basanang-sanang. Napasu un-tuak mandapekkan babagai-bagai ka-inginan, masuak ka atinyo. Dek ka-rano itu, kato-kato nan dari Allah tu, ta-impik dalam atinyo, sainggo indak babuwah. 20Bijo baniah nan jatuah di tanah nan labuak, ibaraiknyo, urang nan layi namuah mandangakan ka-to-kato Allah, namuah pulo manga-rajokannyo, mako, inyo tu ka babu-wah labek, ado nan tigo puluah, ado nan anam puluah, malah ado nan sa-ratuih kali lipek asienyo.” 21Salanjuiknyo Isa Almasih bakato pulo, ”Adokoh urang nan ma-iduik-i dama togok, sudah tu, inyo songkok jo embe, atau inyo latakkan di bawah tampaik tidua? Nan galiknyo, lah mus-ti inyo latakkan di ateh rengkaknyo. 22Indak ado doh nan ta-andok, nan in-dak ka kaliyatan; sarato indak ado doh rasiyo, nan indak ka tabukak. 23Dek karano itu, siya nan layi batalingo, da-ngakanlah nan Ambo katokan ko!” 24Sudah tu, Isa Almasih bakato pu-lo, ”Paratikanlah apo nan angkau da-ngakan ko! Ukuaran nan angkau pakai untuak pa-ukua urang lain, itu pulo nan ka dipakai dek Allah untuak pa-ukua angkau sarato malahan dila-biahi lai daripado itu. 25Dek karano, urang nan lah mampunyoi, ka dibari labiah banyak lai; tapi, urang nan in-dak mampunyoi, saketek nan ado dek inyo tu, ka di-ambiak pulo.” 26Isa Almasih manyambuang baliak pambicaroan Baliau, ”Jikok Allah ma-marentah sabagai Rajo, ka-adaannyo dapek di-ibaraikkan, bakcando urang nan manyerakkan bijo baniah di pa-raknyo. 27Malam ari inyo lalok; siang ari inyo jago. Samantaro itu, bijo-bijo baniah tu taruih juwo bi tumbuah, sarato batambah gadang. Tapi, baa caro-nyo bijo-bijo baniah tu tumbuah, sarato batambah gadang, urang tu indak tawu doh. 28Tanah tu, jo sacaro sandirinyo mangaluwakan asie: mulo-mulo tang-kai gandunnyo, kamudian sagangnyo, sudah tu barulah buwahnyo. 29jikok gandun tu lah masak, mako, muloilah urang manyabik, dek karano lah tibo masonyo untuak manuwai.” 30Isa Almasih batanyo pulo, ”Jikok Allah mamarentah, jo apolah nan ka dapek kito ibaraikkan? Apolah conto nan dapek kito pakai, untuak ka pana-rangkannyo? 31Jikok Allah mamaren-tah, mako, ka-adaannyo ibaraik nan bakcando: Sa-incek bijo sasawi, nan ditanamkan urang di tanah. Bijo sa-sawi, adolah bijo nan paliang aluih di antaro sagalo bijo. 32Tapi, jikok inyo lah tumbuah, batangnyo manjadi nan labiah gadang di antaro tinam-tinam-an. Daun sangkaknyo, sangaik rim-bunnyo, sainggo bi tibolah buruang, untuak mambuwek sarang di bawah daunnyo nan rimbun.” 33Baitulah caronyo Isa Almasih ma-aja urang, Baliau banyak mamakai iharaik-ibaraik nan bakcando itu, layi sampai dima urang-urang tu bisa ma-ngarati. 34Isa Almasih tatauk mama-kai parumpamoan, jikok Baliau ma-aja urang-urang tu. Tapi, jikok Baliau jo pangikuik-Nyo sajo, Baliau mana-rangkannyo jo sacaro nan jaleh. 35Di ari tu, kutiko ari lah sanjo, Isa Almasih bakato kabake pangikuik-Nyo, ”Molah kito balayie ka subarang danau.” 36Mako, Isa Almasih sarato jo pa-ngikuik-pangikuik-Nyo, bi nayiak ka parawu, sudah tu barangkek, sarato maninggakan urang nan banyak tu di tapi danau. Parawu-parawu nan lain ado pulo di sinan tu. Mako, muloilah Isa Almasih balayie sarato jo pangi-kuik-pangikuik-Nyo. 37indak bara la-mo antaronyo, tibolah angin limbubu. Ombak muloi ma-antam parawu tu, ayie lah masuak ka dalam, sainggo pa-rawu tu lah ampia panuah dek ayie. 38Isa Almasih sadang lalok, di saba-lah ka ikua parawu, Baliau mampaka-lang banta. Pangikuik-pangikuik-Nyo manjagokan Baliau. Inyo tu bi baka-to, ”Angku Guru, apokoh Angku in-dak paduli, jikok kito cilako?” 39Mako, jagolah Isa Almasih, Baliau ariaklah angin limbubu tu, sarato ba-kato kabake danau tu, ”Tananglah, jan manggilo juwo!” Angin pun rado, nan danau tu manjadi tanang satanang-tanangnyo. 40Sudah tu, Isa Almasih bakato kabake pangikuik-pangikuik-Nyo, ”Baa mangko angkau bi takuik? Baa mangko angkau indak bi picayo kabake Ambo?” 41Mako, inyo tu bi tabik takuik, sa-rato bi bakato sasamo inyo, ”Siya Baliau ko nan sabananyo, sainggo angin jo ombak bi patuah kabake Baliau.”